# Partido Igualdad

El Partido Igualdad (PI) és un partit polític xilè que se situa entre l'esquerra i l'extrema esquerra de l'espectre polític. Té presència a les regions d'Arica i Parinacota, Tarapacá, Antofagasta, Atacama, Coquimbo, Valparaíso, Metropolitana de Santiago, Maule, Ñuble, Bío-Bío i Araucania.

## Ideologia

El partit es defineix a si mateix com una «eina dels pobles per assolir un govern de la classe treballadora i els pobles al nostre país», tractant així de superar el capitalisme a Xile.
Ha estat caracteritzat com un «partit d'esquerra, d'ideologia difusa proper al socialisme històric», d'ideologia socialista democràtica, o com un partit d'extrema esquerra.

## Història

Va ser fundat el 2009 per diversos moviments socials de treballadors, estudiants, pobladors, deutors habitacionals, organitzacions de drets humans i altres actors socials. El seu primer president va ser l'exmilitant del Partit Comunista e Xile (PCCh) i exregidor de la comuna de Peñalolén, Lautaro Guanca Vallejos, qui es va exercir en el càrrec fins al 20 de gener de 2013.
El febrer de 2014 el partit va ser declarat com a dissolt pel Servei Electoral després de no assolir el 5% mínim de vots a les eleccions parlamentàries de 2013. Tot i això, va tornar a inscriure's el juny del mateix any mitjançant la fusió amb el partit instrumental Igualdad del Norte.
El 2017 es va unir a la coalició Front Ampli i a les primàries presidencials va donar suport al candidat Alberto Mayol, que no va resultar guanyador. A les eleccions parlamentàries d'aquell mateix any va presentar candidats propis i va atorgar quotes com a independents a diversos postulants, entre ells a la militant de Izquierda Autónoma, Camila Rojas, que va aconseguir ser elegida com a diputada pel districte 7 de la Regió de Valparaíso. Després de les eleccions, el partit es va tornar a constituir legalment el 9 de juliol de 2018.
El gener de 2021 el Partido Igualdad es va sumar a la coalició Apruebo Dignidad per a les eleccions de convencionals constituents encarregats de redactar una nova constitució. En els comicis, la col·lectivitat va aconseguir triar una constituent, Manuela Royo Letelier, al districte 24. El 10 de juny de 2021, el Partido Igualdad va donar suport a la candidatura de l'abanderat presidencial del PCCh, Daniel Jadue, unint-se d'aquesta manera a la coalició Xile Digne de cara a les primàries presidencials d'Apruebo Dignidad. Finalment, Jadue va perdre les primàries contra Gabriel Boric de Convergència Social.

## Referències

* ↑ «pdt-ficha-organismos - Portal de Transparencia». www.portaltransparencia.cl. [Consulta: 3 agost 2021].
* ↑ Servicio Electoral de Chile. «Fecha constitución Partidos Políticos por Región.», 08-01-2021. Arxivat de l'original el 2020-08-28. [Consulta: 12 gener 2021].
* ↑ Partido Igualdad. «Declaración de Principios Partido Igualdad – Herramienta de los Pueblos.». Arxivat de l'original el 20 de febrer de 2014. [Consulta: 15 juliol 2012].
* ↑ Estradé-Brancoli, Leonardo. «Antecedente Histórico-Ideológico, su Ubicación y Adhesión por parte de los partidos Políticos Chilenos». webcache.googleusercontent.com. Arxivat de l'original el 2013-07-25. [Consulta: 2 octubre 2020].
* ↑ Aninat, Catalina. «El mapa para entender al Frente Amplio». La Tercera, 18-09-2018. [Consulta: 2 octubre 2020].
* ↑ «Partido Igualdad logra constituirse en la Región de Coquimbo» (en castellà). Diario El Día, 27-04-2017. Arxivat de l'original el 2020-10-08. [Consulta: 2 octubre 2020].
* ↑ Emol. «Diez partidos políticos serán disueltos por no alcanzar el 5% mínimo de votos que exige la ley», 17-02-2014. [Consulta: 17 febrer 2014].
* ↑ Servicio Electoral de Chile. «Constitución Partido Político Igualdad.», 19-06-2014. Arxivat de l'original el 16 de juliol de 2015. [Consulta: 16 juliol 2015].
* ↑ «Partido Igualdad y Partido Pirata deciden apoyar candidatura de Alberto Mayol». La Tercera, 31-05-2017. [Consulta: 3 desembre 2017].
* ↑ «Por primera vez llegan al Congreso dos diputados nacidos tras el regreso de la democracia: Sepa quiénes son». Emol, 20-11-2017. [Consulta: 3 desembre 2017].
* ↑ «Igualdad». servel.cl. Arxivat de l'original el 2020-08-28. [Consulta: 2 octubre 2020].
* ↑ «Partido Igualdad anuncia que apoyará la candidatura presidencial de Daniel Jadue». Puranoticia. [Consulta: 10 juny 2021].
* ↑ «El día después en Apruebo Dignidad: el nudo parlamentario y la preocupación por una candidatura de la Lista del Pueblo - La Tercera». www.latercera.com. [Consulta: 21 juliol 2021].